RaptorDB - the Document Store - CodeProject 10,877,999 members (89,205 online)
Last Visit: 31-Dec-99 18:00 Last Update: 19-Sep-14 18:07Refresh« Prev1234567891011 Next » Híér is die duurste strate in SA | Maroela Media
‘n Eiendom in Coronationstraat in Sandhurst (Foto: Lightstone)
Die plaaslike navorsingsgroep Lightstone het pas ŉ verslag bekendgemaak oor die duurste strate in onder meer Gauteng, KwaZulu-Natal en die Wes-Kaap. Volgens dié verslag is die gemiddelde prys van ŉ eiendom in dié strate meer as R20 miljoen.
Luidens dié verslag is Nettletonweg in Kaapstad as die duurste straat in die land uitgewys. Eiendom in dié straat in Clifton is individueel teen ŉ gemiddeld van R27,3 miljoen gewaardeer.
Die tweede en derde duurste strate in die land is ook in Kaapstad: Hillwoodlaan in Bishopscourt waar huise ŉ gemiddeld van R25,1 miljoen kos en Steenwayweg in Llandudno waar jy sowat R24,9 miljoen vir ŉ nessie van jou eie sal moet opdok.
Killarneystraat in Sandhurst in Johannesburg is teen ŉ gemiddeld van R24,6 miljoen die duurste straat in Gauteng en word gevolg deur Coronationstraat (met eiendom teen ŉ gemiddeld van R24,3 miljoen), ook in Sandhurst.
Volgens die eiendomsagentskap Seeff staan Nettletonweg boonop as die duurste en gesogtste straat in die hele Afrika bekend. Eiendom in dié straat het volgens die agentskap in die verlede al vir meer as R100 miljoen verkoop – selfs al is die huise se vloeroppervlak in vergelyking met dié in ander provinsies aansienlik minder.
ŉ Navorsingsverslag van New World Wealth toon dat meer as 200 eiendomme in Kampsbaai en Bakoven teen meer as R20 miljoen gewaardeer is. Clifton het sowat 110 eiendomme in dieselfde prysklas en Constantia sowat 100 eiendomme.
In teenstelling met Kaapstad waar die duurste strate in verskeie gebiede geleë is, is die duurste Gauteng-eiendomme almal in Sandhurst. Volgens Seeff is dit omdat huise in dié omgewing gemiddeld tussen 1 000 tot 1 400 m2 groot is.
Bron: Lightstone, BusinessTech
Killarneystraat Sandhurst Sandton R24,6 miljoen
Coronationstraat Sandhurst Sandton R24,3 miljoen
Stewartstraat Sandhurst Sandton R23,6 miljoen
Trafalgarstraat Sandhurst Sandton R23,1 miljoen
Jutlandstraat Sandhurst Sandton R20,7 miljoen
Hunnington Woodstraat Mount Edgecombe Phoenix R11,4 miljoen
Palmstraat Zimbali Ballito R10,8 miljoen
Eastbournestraat Morningside Durban R10,7 miljoen
Milkwoodstraat Zimbali Ballito R10,6 miljoen
Hickorystraat Hawaan Forest Estate Durban R9,6 miljoen
Nettletonlaan Clifton Kaapstad R27,3 miljoen
Hillwoodstraat Bishopscourt Kaapstad R25,07 miljoen
Steenwayweg Llandudno Kaapstad R24,9 miljoen
Torquaystraat Bishopscourt Kaapstad R24,2 miljoen
Glen Beachstraat Kampsbaai Kaapstad R22,8 miljoen
Die huis pryse is uitspattig duur !!! Meeste van die huise lyk soos kastele. Tog is ek so dankbaar ek woon in my gewone “ou” 3 slaapkamer huisie, waar hope liefde van die oggend tot die aand heers. Die groot huise is luuks, maar al nadeel is dit is koud & liefdeloos. Het ook vriende & familie wat in paleise woon – weet waarvan ek praat.
Waar bly FW?
En Malema ???
Net ‘n huisie by die see.
Die mooiste huis is die een waarop nie ‘n sent se skuld staan nie.
Die waardevolste huise is huise waar die gesin die Here dien, en waar die liefde en vrede in oorvloed is tussen die mense wat daar bly.
Karolis. Jy praat die waarheid.
Plus as ons hemelse Vader ook daar gedien word.